दमण, 27 अगस्त। दमण और वापी में उडान फाउंडेशन द्वारा 1 और 2 सितंबर को दिव्यांग बच्चों के लिये भव्य कार्यक्रम का आयोजन किया जा रहा है। उडान फाउंडेशन की ओर से उर्वीबेन भरत टांक और भरत टांक ने मीडिया को जानकारी देते हुए बताया कि सनशाइन ग्रुप ऑफ कंपनीज और सनशाइन चेरिटेबल ट्रस्ट के सहयोग से दिव्यांगों के लिये सामाजिक कार्यक्रम का आयोजन किया गया है। यह कार्यक्रम उडान फाउंडेशन के दिव्यांग बच्चों के लिये आयोजित किया जा रहा है जिससे उन्हें प्रोत्साहन मिलेगा और स्वनिर्भर बन सकेंगे। उडान फाउंडेशनन की ओर से दमण और वापी की जनता को दिव्यांगों के लिये आयोजित इस विशेष कार्यक्रम में बडी संख्या में उपस्थित रहने का निवेदन किया गया है। जिससे आनेवाली पीढी को प्रेरणा मिले और इस सत्कार्य में शामिल होकर कार्यक्रम को सफल बनाने में सहयोग करें तथा दिव्यांगों को आशीर्वाद प्रदान करें।